ทั้งนี้ กิจกรรมรณรงค์งดเผาตอซังและสนับสนุนส่งเสริมให้เกษตรกรหันมาไถกลบตอซังนี้ เป็นหนึ่งในกิจกรรมที่อยู่ภายใต้โครงการเฉลิมพระเกียรติ ตามรอยพระบาทครองราชย์ 60 ปี ฟื้นฟูปฐพีไทย เป็นโครงการที่กรมฯได้จัดทำขึ้นเพื่อเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสฉลองสิริราชสมบัติครบ 60 ปี ในปี 2549 ซึ่งกรมฯ ได้ถือเอาปีนี้เป็นปีแห่งการฟื้นฟูปฐพีไทย ที่จะดำเนินงานช่วยเหลือเกษตรกรให้มีการใช้ประโยชน์ที่ดินอย่างยั่งยืนต่อไป